**Saaremaa** ( danés: Øsel; inglés: Osel; finés: Saarenmaa; sueco & alemán: Ösel) é a illa máis grande de Estonia, con 2.673 km². É a illa principal do condado de Saare, está situada no mar Báltico, ao sur da illa Hiiumaa, e pertence ao Arquipélago Moonsund. A capital da illa é Kuressaare, que ten preto de 15.000 habitantes, a illa tiña 30.966 habitantes en 2013.

Etimoloxía
----------

Chámase "Saaremaa" en estoniano, e en finés *Saarenmaa* — literalmente "Rexión da illa". Nas vellas sagas escandinavas, Saaremaa chámase "Eysysla" e nas sagas islandesas "Eysýsla", que significa exactamente igual que o nome da illa en estoniano: "a rexión (Terra) da illa ". Este é a orixe do nome da illa en danés "Øsel", alemán e sueco, Ösel, gutnish *Oysl*, e en Latín, *Osilia*. O nome "Eysysla" aparece ás veces xunto con "Adalsysla", "a terra grande", quizais "Suuremaa" ou "Suur Maa" en estoniano, que se refire á parte continental de Estonia. En letón, a illa chámase *Sāmsala*, que significa "a illa dos Saami".

Xeografía
---------

A illa pecha polo norte o golfo de Riga, que se comunica co mar Báltico principalmente a través do estreito de Irbe, situado entre a península de Curlandia en Letonia e a península de Sõrve ao sur de Saaremaa. O punto máis alto da illa está a 54 metros sobre o nivel do mar.

Cráter de Kaali.
Unha característica interesante da illa é o cráter de Kaali. A illa ten ademais zonas boscosas. Un dos símbolos da illa é o xenebreiro.

Historia
--------

Castelo de Kuressaare
Os resultados de escavacións arqueolóxicas probaron que a illa de Saaremaa habitouse desde hai polo menos cinco mil anos. As antigas sagas escandinavas, informan de numerosas escaramuzas entre os osilianos e os viquingos. Saaremaa era a rexión máis rica da antiga Estoniana e o refuxio de numerosos piratas estonianos (a quen se chamaba ás veces os viquingo estonianos). A Crónica de Enrique de Livonia describe unha frota de dezaseis barcos e cincocentos osilianos que devastan o Sur de Suecia (que entón ara danesa).

En 1227, Saaremaa foi conquistada polos Cabaleiros livonios no transcurso das cruzadas bálticas aínda que a illa converteuse nun dos principais focos da resistencia estona. Cando o exército lituano derrotou aos cabaleiros na batalla de Saule en 1236, os insulares se rebelaron. O conflito regulouse por un tratado asinado polos osilianos e os xefes da Orde.

Neste acordábase que unha parte de Saaremaa sería controlada directamente pola Orde, mentres que a outra parte sería controlada polo obispado de Ösel-Wiek, que sería parcialmente independente. O 15 de abril de 1560, o obispado e Saaremaa vendéronse a Dinamarca baixo cuxa dominación permanecería ata 1645.

En 1645, Dinamarca cedeu Saaremaa a Suecia mediante o Tratado de Brömsebro. En 1721, Saaremaa así como o resto da Estoniana sueca cedeuse ao Imperio ruso no Tratado de Nystad.

No século XX, Saaremaa estivo ocupada dúas veces polos alemáns. Na primeira guerra mundial, as illas estonianas foron conquistadas en outubro de 1917, (Operación Albión) e ocupadas ata o fin das hostilidades. Estonia ndependizouse logo da Revolución de Outubro e o colapso do Imperio ruso. Como resultado do Pacto Ribbentrop-Molotov, o novo estado incorporouse á Unión Soviética en xuño de 1940 como a República Socialista Soviética Estonia. A maior parte da poboación alemá da illa foi evacuada a Alemaña despois do Pacto. A illa foi ocupada pola Alemaña nazi en 1941 (Operación Beowulf). As tropas alemás permaneceron alí ata ser expulsadas polo Exército Vermello na Operación Moonzund Landing en outubro e novembro de 1944. En 1946, Saaremaa declarouse zona restrinxida, pechada a estranxeiros e á maioría dos estonianos continentais. Mantívose como área restrinxida ata 1989.

A independencia de Estonia recuperouse o 20 de agosto de 1991, coa disolución da Unión Soviética.

Gallery
-------

* Os cantíls preto da aldea de Panga na costa norte de SaaremaaOs cantíls preto da aldea de Panga na costa norte de Saaremaa
* Mulleres co traxe tradicional de Saaremaa bailando unha danza tradicionalMulleres co traxe tradicional de Saaremaa bailando unha danza tradicional
* Castelo de Kuressaare, SaaremaaCastelo de Kuressaare, Saaremaa
* Monumento soviético da Segunda Guerra Mundial, Tehumardi, SaaremaaMonumento soviético da Segunda Guerra Mundial, Tehumardi, Saaremaa
* Edificios históricos preto do centro de KuressaareEdificios históricos preto do centro de Kuressaare
* Campo de SaaremaaCampo de Saaremaa
* Granxa en JärvekülaGranxa en Järveküla
* Panorama da baía de TagalahtPanorama da baía de Tagalaht
* Igrexa de ValjalaIgrexa de Valjala
* Igrexa de San Miguel de KihelkonnaIgrexa de San Miguel de Kihelkonna
* Igrexa de Karja na vila de LinnakaIgrexa de Karja na vila de Linnaka
* Muíños de vento de Angla en Leisi ParishMuíños de vento de Angla en Leisi Parish
* Faro inclinado de KiipsaareFaro inclinado de Kiipsaare
* Faro na Península SõrveFaro na Península Sõrve
* Anel forte de KaarmaAnel forte de Kaarma
* Mananciais de OdalätsiMananciais de Odalätsi
* Cervos vermellos no inverno en Leisi ParishCervos vermellos no inverno en Leisi Parish

Notas
-----

1. ↑  [htt://alabamamaps.ua.edu/historicalmaps/europe/eastern\_europe/russia\_1876-1900.html *Rand McNally and Company's Enlarged Business Atlas and Shippers Guide*]. Rand McNally and Company. 1893.
2. ↑  "Official Web page of Saaremaa". Arquivado dende o orixinal o 10 de agosto de 2017. Consultado o 09 de agosto de 2017.
3. ↑  Toomse, Liine. "10 Estonian Islands You Should Visit.". Retrieved 8 de marzo de 2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa de Saaremaa Modificar a ligazón no Wikidata*** |

### Outros artigos

* Condado de Saare

### Ligazóns externas

* Saaremaa
* Saaremaa for tourists. Photos and stories.
* VisitSaaremaa - Official Tourism page of Saaremaa
* Neomobile provide local bus services across the island
* Estonian Air fly between Tallinn and Kuressaare
* Watch Saaremaa online via webcam
* Saaremaa Arquivado 07 de maio de 2021 en Wayback Machine. Estonica

|  |  |
| --- | --- |
| Control de autoridades | 
* Wd: Q951302
* WorldCat
* VIAF: 237697409
* BNF: 15323854n
* BRE: 3526381
* EBID: ID
* GEC: 0057485
* GeoNames: 588878
* GND: 4043261-0
* LCCN: sh89002574
* NKC: ge1123517
* OSM: 189934
* SELIBR: 160987

 |